Eega achii ari’amee booda Dodolaatti deebi’ee namoota daldala kontrobaandiirratti bobba’ee uffata moofaa biyya seenuu (‘’salbaajii’’) gurguranitti irkatee osoo namaaf hojjataa jiru namni inni Holotatti waliin leenjifame Saamu’eel Taaddasaa namni jedhamu naannoo Dodolaatti dabballee, (boodarra immoo bulchaa aanaa Kokkossaa, Gooroofi Dodolaa) ta’e ramadamee godina amma Arsii Lixaa, naanno Gadab jedhamu dhufe.
